Գյուղի աղբահանությունը պատշաճ մակարդակով կազմակերպված չէ, ինչի համար զբոսաշրջիկներն անվերջ դժգոհում են: Համայնքապետի փոխանցմամբ՝ Շինուհայրի աղբավայրի վիճակն ավելի վատթար է, ամիսներով աղբը չի տեղափոխվում, դաշտով մեկ սփռված է, և այդ ամենը՝ զբոսաշրջիկների աչքի առջև: Ի դեպ, Մուրադ Սիմոնյանը հաճախ էր ընդգծում զբոսաշրջիկների գործոնը, կարծես մարզի գլխավոր նպատակը ոչ այնքան բնակիչների առտնին պայմանների բարելավումն է, որքան զբոսաշրջիկների աչքին բարեկիրթ երևալը: Տաթևում պակաս մտահոգիչ չէ նաև թեք ու անբարեկարգ փողոցների վիճակը, որոնք ամեն գարնան խճապատվում են, իսկ մինչ աշուն դարձյալ հայտնվում նույն քարուքանդ վիճակում: